इसलिए जीरम घाटी की घटना खुमारी की शिकार छत्तीसगढ़-सरकार की उनींदी आंखों का नतीजा है। यह मौका शायद इस तरह के सवाल उठाने का नहीं है कि आखिर किसी भी आतंकवादी समूह का निशाना कांग्रेस ही क्यों बनती है? लेकिन यह मौका इतना पूछने का तो ज़रूर है कि क्या किसी प्रदेश की लोकतांत्रिक व्यवस्था को एक ऐसी सरकार के भरोसे छोड़े रखा जा सकता है, जो माओवादियों के नगाड़ों की गूंज अनसुनी करने की आदी हो गई है? इस बार की देरी एक ऐसे अंधेरे को जन्म देगी, जिसे हमारी आकाशगंगा के सारे सूरज भी मिल कर दूर नहीं कर पाएंगे।